เปลี่ยน "รายได้" เป็น "ทรัพย์สิน"
โดย...จักรพงษ์ เมษพันธุ์ THE MONEY COACH
21 ก.ย. 2560

โดย...จักรพงษ์ เมษพันธุ์ THE MONEY COACH “หัวใจสำคัญของการสร้างความมั่งคั่ง คือ การสะสมทรัพย์สิน” (สิ่งที่ทำให้เรามีรายได้เพิ่มขึ้น)ประโยคนี้ฟังแล้วดูง่าย แต่พอทำจริงๆ คนส่วนใหญ่กลับทำกันไม่ค่อยได้ นั่นเป็นเพราะคนจำนวนไม่น้อย มีการบริหารเงินที่ไม่ดี มีสภาพคล่องที่ค่อนข้างฝืดเคือง รายได้กับรายจ่ายแทบจะพอดีกัน หรือไม่ก็น้อยกว่านั่นเป็นเหตุให้พวกเขาไม่มีเวลาคิดถึงการสะสมทรัพย์สิน เพราะเมื่อเงินตึงมือ สิ่งที่พวกเขามองหาก็คือรายได้ที่เพิ่มขึ้นด้วยหวังว่า...เมื่อรายได้เพิ่มขึ้น ก็จะมีเงินเหลือมากขึ้น และจะได้เริ่มต้นสะสมทรัพย์สินกะเขาเสียทีแต่ก็นั่นแหละ! เงิน คือ ทักษะ ไม่ใช่แค่สิ่งที่รู้ หาเงินได้มากขึ้น ถ้านิสัยการใช้จ่ายไม่เปลี่ยน คนเราก็จะมีความสามารถมากพอในการที่จะขยับรายจ่ายไปเทียบเท่ารายได้ใหม่ได้เสมอ (หาได้เท่าไรก็ไม่พอ เพราะไม่เปลี่ยนสันดานการใช้เงิน)หรือพูดให้ง่าย หาได้มากขึ้น ก็ใช้จ่ายไม่เหลือ และไม่มีเก็บสะสมอยู่เหมือนเดิม“สิ่งใดที่คุณโฟกัส สิ่งนั้นจะกลายเป็นตัวคุณ”เมื่อวงจรการเงินของคุณ คือ กิน ใช้จ่าย จนหมด ไม่มีเหลือ นั่นก็ไม่แปลกอะไรที่คุณจะไร้ซึ่งความมั่งคั่งเวลาในแต่ละเดือนที่ผ่านไปลองถามตัวเองดูว่า “วันนี้เราทรัพย์สินอะไรบ้าง”ปีหนึ่งๆ ผ่านไป “เรามีทรัพย์สินเพิ่มมากขึ้นหรือไม่” หรือตรงกันข้าม เรามีแต่หนี้สินที่เพิ่มขึ้นถ้าเป็นอย่างแรก ชีวิตการเงินคุณก็จะเบาสบายไร้กังวลในวันข้างหน้า แต่ถ้าเป็นอย่างหลัง ชีวิตคุณจะเริ่มหนักและเหนื่อยกันตั้งแต่วันนี้เลยหยิบกระดาษ A4 ขึ้นมาหนึ่งแผ่น ตีเส้นแบ่งกึ่งกลาง ด้านซ้ายระบุรายการของต่างๆ ที่คุณมีมันแล้ว มีรายได้เพิ่ม (ทรัพย์สิน)เงินฝาก (ดอกเบี้ย)สลากออมสิน (ดอกเบี้ย + รางวัล)พันธบัตร (ดอกเบี้ย)ทองคำหุ้น/กองทุนรวม (เงินปันผล)บ้านเช่า (กำไรจากค่าเช่า)ธุรกิจ (กำไร/ปันผลกิจการ)ลิขสิทธิ์ (ค่าลิขสิทธิ์/ค่าโฆษณา)ฯลฯส่วนทางขวา ระบุสิ่งที่คุณมีมันแล้วทำให้มีรายจ่ายเพิ่มขึ้น (หนี้สิน)เงินกู้ซื้อบ้าน (เงินผ่อนบ้าน)เงินกู้ซื้อรถยนต์ (เงินผ่อนรถ)หนี้บัตรเครดิต (เงินชำระหนี้บัตรเครดิต)สินเชื่อส่วนบุคคล (ดอกเบี้ย)บัตรกดเงินสดหนี้นอกระบบฯลฯไม่ว่าอะไรจะมากกว่า จงทำความเข้าใจว่า มันคือสิ่งที่คุณสะสมตลอดหลายปีที่ผ่านมาซ้ายมากกว่าขวา ก็สบาย คลายกังวลเรื่องเงินไปได้มาก ขวามากกว่าซ้าย ชีวิตก็เหนื่อย ไม่ควรปล่อยไว้ ควรรีบแก้ไข10 ปี 15 ปี 20 ปี ที่ผ่านมา... คุณสะสมอะไร ชีวิตคุณก็เป็นอย่างนั้นเปลี่ยนรายได้ในแต่ละเดือนเป็นทรัพย์สิน ก็รวย เปลี่ยนรายได้เป็นเครดิตกู้หนี้ยืมสินเขา ก็จนอยากเป็นคนในด้านไหน ... ถามใจเธอดู!ปล.กระดาษแผ่นดังกล่าว เขาเรียก “งบแสดงสถานะทางการเงินส่วนบุคคล” (หรืองบดุล) อยากให้ทุกคนลองทำดู เพื่อตรวจสอบชีวิตการเงินของตัวเองครับ